રત્નકલાકારોની આર્થિક સ્થિતિમાં સુધારો થવાનાં બદલે કામ ઘટતાં આર્થિક સ્થિતિ ગબડી છે. સુરત તરફ 25 હજાર જેટલાં રત્નકલાકારો પાછલાં ત્રણ માસમાં બેરોજગાર બન્યા હોવાનું પ્રકાશમાં આવ્યું છે. સુરત રત્નકલાકાર સંઘનાં પ્રમુખ જયસુખભાઈ ગજેરા કહે છે કે, અમારી પાસે ગત માસમાં જ 350 જેટલાં કારીગરોનું કામ છૂટી ગયાનું જાણમાં આવ્યું છે. હજારોની સંખ્યામાં એવાં રત્નકલાકારો પ્રકાશમાં આવ્યા છે જેઓને પાછલાં છ માસમાં કંપનીઓ પાસે કામ ન હોવાનું કારણ આગળ ધરીને કારીગરોને છૂટ્ટા કરી દેવાયા છે.